*Annen betydning: Politidirektoratet (POD)*

**P.O.D.** (**P**ayable **O**n **D**eath) er et amerikansk, kristent nu metal-band som ble grunnlagt i 1992. Bandet består av Sonny Sandoval som vokalist, Wuv Bernardo som trommis, Marcos Curiel som gitarist og Traa Daniels som bassist. De har gitt ut syv studioalbum og solgt over ti millioner over hele verden. I løpet av karrieren har bandet også fått tre nominasjoner til Grammyprisene, laget musikk til flere lydspor, og turnert i hele verden. Det er gjenfødte kristne, og deres tro tar en stor del i musikken deres.

Med deres tredje studioalbum, *The Fundamental Elements of Southtown*, fikk de sin første smak på suksess, og albumet solgte til platina ifølge RIAA i 2000. Deres neste studioalbum, *Satellite*, fortsatte bandets suksess med hitsinglene «Alive» og «Youth of the Nation», og albumet solgte til en trippel platina.

Historie
--------

### Tidligere år (1991–1998)

I 1991 begynte vennene Marcos Curiel og Wuv Bernardo å jamme sammen, hvor Marcos spilte gitar og Wuv spilte trommer. De kalte seg selv for Eschatos, og spilte coververlåter av Metallica og Slayer på fester. Etter at at Sonny Sandoval mistet sin mor til en farlig sykdom konverterte han til kristendom. Wuv Bernardo, hans søskenbarn, foreslo at han skulle bli med i bandet for å holde seg på rett kjøl. De fikk også en bassist, Gabe Portillo, og skiftet etter hvert navn til P.O.D.. Etter å ha spilt inn en demo ble Traa Daniels med i 1994, fordi de trengte en bassist som kunne erstatte Gabe på noen konserter. P.O.D. skrev kontrakt med Rescue Records, et plateselskap startet opp av Wuvs far. Mellom 1994 og 1997 gave de ut tre album på plateselskapet, *Snuff the Punk*, *Brown* og *Payable on Death Live*.

Snart etter utgivelsen av *Payable on Death Live* tilbød Essential Records P.O.D. en kontrakt verdt 100 000 dollar, men Sonny Sandoval snakket for hele bandet da han fortalte manageren, Tim Cook, at han måtte avslå tilbudet fordi "God has a bigger plan for P.O.D." I 1998 fikk John Rubeli fra Atlantic Records med seg en konsert på The Roxy Theatre på Sunset Strip, og bandet fikk seg snart en kontrakt med et større plateselskap. P.O.D. gav snart ut *The Warriors EP*, en hyllest-EP til deres lojale fans, som et overgangsalbum fra Rescue Records til Atlantic Records.

### Suksess i media (1999–2002)

P.O.D.s tredje studioalbum, *The Fundamental Elements of Southtown* fra 1999, inneholdt hitlåtene «Southtown» og favorittlåten fra *Total Request Live*, «Rock the Party (Off the Hook», som ble den første musikkvideoen deres som nådde #1. Sangen «School of Hard Knocks» ble senere brukt på lydsporet for filmen Little Nicky, sammen med «Southtown» og «Rock the Party (Off the Hook)». Alle tre musikkvideoene ble sendt ofte på MTV2, og sangene ble spilt mye på kjente radiokanaler. Albumet solgte senere til platina.

Den 11. september 2001 gav P.O.D. ut sitt fjerde studioalbum, *Satellite*. Den første singelen fra albumet, «Alive», ble den mest spilte på MTV og MTV2 det året. Videoens popularitet, samt den positive meldingen i sangen, gjorde den til en radiohit på radiokanaler som spilte moderne rock, og ble nominert til Grammyprisen for beste Hard Rock-band i 2002.

Den andre singelen fra albumet, Youth of the Nation var sterkt påvirket av skolemassakrene på Santana High School, Columbine High School og Granite Hills High School. Også denne ble nominert til en Grammypris, for beste Hard Rock-band, i 2003. Singlene «Boom» og «Satellite» ble også ganske populære. Også den siste sangen på albumet, «Portrait», ble nominert til en Grammypris for beste Metal-band i 2003. «Satellite» solgte etter hvert til trippel platina.

### Marcos forlater bandet; *Payable on Death* (2003–2005)

Den 19. februar 2003 forlot gitaristen Marcos Curiel bandet på grunn av hans sideprosjekt, The Accident Experiment og "spirituelle uenigheter". Marcos sa selv at han ble sparket ut av bandet. Sonny, Wuv og Traa vurderte å splitte opp da Curiel forlot dem, men endte heller opp med å rekruttere en ny gitarist. Curiel ble erstattet av Jason Truby, tidligere gitarist i Living Sacrifice, og hjalp til med innspillingen av «Sleeping Awake» fra lydsporet for *The Matrix Reloaded*. I et intervju med Yahoo! Music sa Sonny at Jason var grunnen til at bandet fremdeles holdt sammen.

> He did us a favor by helping us out with this song, and then once it was all said and done it kind of confirmed that maybe we should keep doing what we loved... and that's making music. So now he's helping us do that.
> 
> 
> 

Den 4. november 2003 gav P.O.D. ut deres femte studioalbum, *Payable on Death*, hvor gruppen gikk fra rapcore til en mørkere og mer melodisk metal. Albumet var en hit med kontroversi, på grunn av det "okkulte" omslaget, som ledet til at over 85% av kristne bokbutikker i USA nektet å selge det. Med hjelp fra albumets hitsingler, «Will You» og «Change the World», solgte albumet over 520 000 kopier, og solgte dermed til gull. Ikke lenge etter tsunamien i Asia gikk mange sangere, musikere og skuespillere, inkludert Sonny og Wuv, sammen for å spille inn «Forever in Our Hearts», hvor alle inntektene gikk til hjelp for de som ble utsatt for tsunamien.

### *Testify* (2006)

P.O.D.s sjette studioalbum, *Testify* ble satt til å bli utgitt i desember 2005, men ble presset til den 24. januar 2006. 15. november 2005 gav P.O.D. ut *The Warriors EP, Volume 2*, som inneholdt demoer fra det kommende albumet, for å gi tilhengerne en smakebit før utgivelsen. Albumets første singel, «Goodbye for Now» havnet på førsteplass på MTVs TRL, og var utrolig populær på radio. Det ble den fjerde singelen som havnet på førsteplass på TRL. Den andre singelen på albumet, «Lights Out» var en mindre hit, men ble den offisielle sangen for WWEs Survivor Series den 27. november 2005. De spilte også inn sangen «Booyaka 619», som Rey Mysterio bruker som sin inngangssang fra *WrestleMania 22* og ut. For å reklamere for sitt siste album startet P.O.D. en landsdekkende turné, «Warriors Tour 2: Guilty by Association», som begynte i april. De spilte sammen med Pillar, The Chariot og Maylene and the Sons of Disaster.

#### P.O.D. forlater Atlantic Records; Marcos kommer tilbake

Den 11. august 2006 annonserte P.O.D. at de hadde forlatt Atlantic Records. Artikkelen hvor de annonserte dette beskrev det som følger: "P.O.D. have left Atlantic Records. We’ve been proud to be Atlantic Recording Artists, but it’s not the same place anymore. For most of our stay, we were blessed by a staff that was gracious towards our vision, faith, and love of music.... resulting in more than 7 million records sold. It’s time to dream again with a new staff, and we leave with grateful hearts. By the people, FOR the people - P.O.D. - Aug. 2006"

Den 16. september 2006 annonserte bandet at de hadde skrevet under en kontrakt med Rhino Records for et greatest hits-album, under navnet *Greatest Hits: The Atlantic Years*, som ble utgitt den 21. november 2006. En musikkvideo ble spilt inn for singelen «Going In Blind», som ble en av de nye sangene på deres tiende album, og bandet begynte å snakke med forskjellige plateselskaper for å slå av en avtale om et eventuelt album, som de ville gi ut i midten av 2007.

I en uttalelse fra bandets manager på deres MySpace-side ble det annonsert, den 30. desember 2006, at Jason Truby forlot bandet. Manageren sa at "God worked it out because Jason decided to leave the band the same day Marcos asked to rejoin." Marcos spilte live for første gang etter at Truby forlot bandet under nyttårsepisoden for 2006 på Jimmy Kimmel Live!.

### INO Records, *When Angels & Serpents Dance* og Pause (2007-nå)

Den 2. februar 2007 skrev bandet under på en ny kontrakt med INO Recordss.

POD i San Diego, 2008.
Den 13. mai 2007 opptrådte bandet på Carlos Mencia sitt program på Comedy Central, *Mind of Mencia*, mens Carloos hadde premiere for hans nye musikkvideo for sangen «Beaner Man». Bandet spilte instrumentene og skrek refrenget, mens Carlos rappet teksten og hadde på seg en dreadlock-parykk, en parodi på Sonny Sandovals hår.

Den 1. juni 2007 spilte bandet konsert på Rockbox i San Diego, og fremførte en ny sang, «Condescending». Den 16. juni samme år spilte de enda en ny sang på Journeys Backyard BBQ Tour, kalt «Addicted». De avslørte også navnet på deres neste album, *When Angels & Serpents Dance*.

Den 4. august 2007 spilte bandet under Angel Stadium of Anaheims årlige Harvest Crusade, hvor de avslørte en ny sang kalt «I'll Be Ready», som mange først trodde het «When Babylon Come For I», foran et publikum på 42 000, det største publikumet i løpet av hele festivalen.

Albumet ble offisielt avslørt den 10. desember 2007. Tittelsporet kunne lastes ned gratis fra nettsiden deres i januar 2008. Den første singelen, «Addicted» ble gitt ut den 19. februar og havnet på 30.-plass på Mainstream Rock-listene. Albumet ble gitt ut den 8. april samme år, under navnet *When Angels & Serpents Dance*. Den 28. juli 2008 avholdt gruppen en gratiskonsert i Orange County Choppers hovedkvarter i Newburgh, New York. De spilte også under Angel Stadium of Anaheims årlige Harvest Crusade den 16. august 2008. I løpet av september 2008 spilte P.O.D. sammen med Redline, Behind Crimson Eyes, Alter Bridge og Disturbed som en del av Music As A Weapon-turneen for 2008 i Australia. I november 2008 begynte P.O.D. på sin første turné i Sør-Amerika, med fem konserter i Brasil, en i Chile og en i Colombia. Etter denne turneen tok bandet en pause. Dette ble sikkert da bandet kansellerte Europa-turneen med Filter i 2009.

I februar 2009 annonserte Disney at P.O.D. skulle være tilstede under Disney's Night of Joy den 11. og 12. september. De spilte sammen med MercyMe, newsboys, Flyleaf, Skillet, Jars of Clay, Kutless, Leeland med flere. Vokalisten Sandoval sa følgende: "In the past year we’ve been blessed to play all around the globe but performing at Disney World excites me most of all."

I løpet av våren 2009 snakket Marcos med Broken Records Magazine, hvor han nevnte hat bandet ikke hadde spillet opp, men kun var på pause. Han diskterte også sine seneste prosjekter.

Den 19. november spilte P.O.D. et lite sett under en veldedighetskonsert for Chi Cheng, bassisten i Deftones. Konserten fant sted i Avalaon, Hollywood.

Nye Album i 2010
----------------

Den 16. desember postet Wuv en video av ham selv og Marcos Curiel på siden deres, hvor de annonserte at P.O.D. holder på med å spille inn sitt neste album, som skal komme ut i løpet av 2010.

Stil og innflytelser
--------------------

P.O.D.s stil har utviklet seg over årene, fra rap metal på deres tidligere album, til nu metal/rap metal/reggae-stilen de er bedre kjent for nå for tiden. Deres siste album, *When Angels & Serpents Dance*, er en kombinasjon av alternativ rock og reggae rock, med omtrent ingen av rap- eller nu metal-lyden i deres tidligere utgivelser. P.O.D.s innflytelser inkluderer Bob Marley, The Police, Metallica, Rage Against The Machine, og Black Sabbath.

Bandmedlemmer
-------------

Nåværende medlemmer
* Sonny Sandoval − vokalist (1992–nå)
* Wuv Bernardo − trommeslager, perkusjon, kompgitar, støttevokalist (1992–nå)
* Traa Daniels − bassgitar, støttevokalist (1994–nå)
* Marcos Curiel − sologitar, klokkespill, programmering, støttevokalist (1992–2003, 2006-nå)

Tidligere medlemmer
* Gabe Portillo − bass (1992–1994)
* Jason Truby − gitar, støttevokalist (2003–2006)

Konsertmedlemmer
* Tim Pacheco − perkusjon, keyboard, støttevokalist (2005–2006)
* ODZ − andregitar (2005–2006)
* DJ Circa − turntables (1999)
* Mike$ki Degracia − turntables, samples (1996)

Diskografi
----------

Utdypende artikkel: P.O.D.s diskografi

* *Snuff the Punk* (1994)
* *Brown* (1996)
* *The Warriors EP* (1999)
* *The Fundamental Elements of Southtown* (1999)
* *Satellite* (2001)
* *Payable on Death* (2003 )
* *The Warriors EP, Volume 2* (2005)
* *Testify* (2006)
* *Greatest Hits: The Atlantic Years* (2006)
* *When Angels & Serpents Dance* (2008)
* *TBA* (2010)

Priser
------

San Diego Music Awards
* 1999 – Best Hard Rock Artist
* 2000 – Best Hard Rock Artist

American Music Awards
* 2003 – Favorite Contemporary Inspirational Artist (nominert)

*Merk: Album og singel-spesifikke priser og nominasjoner finnes under de respektive artiklene.*

Referanser
----------

1. 1 2 3  Allmusic.com
2. ↑  Allmusic.com
3. ↑
4. 1 2 3  MacKenzie, Wilson. «P.O.D. Biography». *Allmusic*. Besøkt 9. desember 2009.
5. 1 2 3 4 5  «P.O.D. Rejoined By Guitarist MARCOS CURIEL; First Photo Available - Dec. 20, 2006». *Blabbermouth*. Roadrunner Records. 9. desember 2006. Besøkt 9. desember 2009. «P.O.D. was with Atlantic for four albums and two EPs. The band signed with Atlantic in 1998, after selling more than 40,000 copies of its independently released EPs. The group's Atlantic debut, "The Fundamental Elements of Southtown", came out in 1999 and went platinum, while 2001's "Satellite" was a multi-platinum success. But the group felt that personnel changes at Atlantic were responsible for recent sales dips — more than 500,000 copies of 2003's "Payable On Death" were sold, but less than 250,000 copies of the recent "Testify".»
6. 1 2  Jeckell, Barry A. (19. september 2002). «Eminem, Nelly, Lavigne Notch New Platinum Marks». *Billboard*. Arkivert fra originalen 2. januar 2013. Besøkt 12. desember 2009. «The triple-platinum milestone was recently reached by hard rock act P.O.D.'s year-old "Satellite" (Atlantic)»
7. ↑  «P.O.D.». San Diego Reader. Besøkt 11. desember 2009.
8. 1 2  Joseph, Mark. «Promotion Crew: P.O.D. Biography». *Promotion Crew*. Arkivert fra originalen 25. februar 2018. Besøkt 11. desember 2009.
9. ↑  «Rock the Party når #1». *ATRL.net*. Arkivert fra originalen 19. november 2010. Besøkt 12. desember 2009.
10. ↑  Moss, Corey (19. februar 2003). «P.O.D. Split With Guitarist Marcos Curiel». *Music Television*. Besøkt 12. desember 2009.
11. ↑  Cohen, Jonathan (19. februar 2003). «Guitarist Marcos exits P.O.D.». *Billboard*. Arkivert fra originalen 27. mai 2012. Besøkt 12. desember 2009.
12. ↑  Wiederhorn, Jon. «There's No Crying In Rock». *Music Television*. Besøkt 12. desember 2009. «Sandoval, drummer Wuv and bassist Traa were devastated and considered breaking up the band. But then they came to their senses. Though Curiel had been their friend for more than a decade, the remaining members realized they still wanted to make music together, and they had fans who wanted to hear it.»
13. ↑  «P.O.D. Saved By 'Matrix Reloaded' Song». *Yahoo! Music*. 5. mai 2003. Besøkt 12. desember 2009. «P.O.D. was on the brink of breaking up after splitting with guitarist Marcos earlier this year. The band was saved, however, by their experience recording a new track for the Matrix Reloaded with a new member.»
14. ↑  Collar, Matt. «Anmeldelse av Payable on Death». *Allmusic*. Besøkt 12. desember 2009. «A darker album than its predecessor, Payable is built largely around Truby's precise slabs of distorted guitar. More quintessentially "metal" in his approach — think Metallica — and more of a conscientious technician than Marcos, Truby unfortunately lacks some of the unexpected spark that Marcos brought to P.O.D.»
15. ↑  «P.O.D. Cover Artist Speaks Out On Christian Ban». *Yahoo! Music*. 8. desember 2003. Besøkt 12. desember 2009. «it's "ironic" that the album has been banned by 85 percent of Christian bookstores in the U.S. reportedly because the cover is "occult."»
16. 1 2 3  Cohen, Jonathan (11. august 2006). «P.O.D. parts way with Atlantic Records». Billboard. Arkivert fra originalen 2. januar 2013. Besøkt 18. desember 2009. «Hard rock act P.O.D. has parted ways with Atlantic Records, to which it has been signed since 1999. According to a statement sent to members of the group's email list, the group became disillusioned with changes at the label.»
17. ↑  Jeckell, Barry A. (26. januar 2005). «'Forever' Unites Artists For Tsunami Relief». *Billboard*. Arkivert fra originalen 27. mai 2012. Besøkt 2. desember 2009. «Recording artists from R&B crooner Brian McKnight to screamer Sonny Sandoval of rock act P.O.D. have lent their talents to a single that will raise funds for the tsunami relief effort in Eastern Africa and Southern Asia.»
18. 1 2  «P.O.D. to play Mysterio to the ring at WrestleMania». WWE. Besøkt 13. desember 2009. «After the performance, P.O.D. will bring their unique sound to a new recording of Rey Mysterio’s "Booyaka 619" entrance theme. The band’s immense popularity is evidenced by its four No. 1 videos on MTV's program "Total Request Live," which is an unprecedented achievement for a rock band.»
19. ↑  «For The Record: Quick News On Britney Spears, Chris Penn, Jennifer Lopez, Hilary Duff, P.O.D. & More». VH1. 13. februar 2006. Besøkt 13. desember 2009. «P.O.D. will hit the road this spring with Pillar, the Chariot and Maylene and the Sons of Disaster as part of the Warriors Tour 2: Guilty by Association run.»
20. ↑  «P.O.D. Reunite For New Album». *IGN Music*. IGN. 7. mars 2007. Arkivert fra originalen 22. juni 2011. Besøkt 21. desember 2009. «The "classic" configuration of Sonny, Wuv, Traa, and returning original guitarist Marcos, who all last recorded together on 2001's Satellite, will begin working on a new album currently slated for a Summer 2007 release.»
21. ↑  «Mind of Mencia: Episode #307 på TV.com». *Tv.com*. Besøkt 21. desember 2009. [*død lenke*]
22. ↑  Laurie, Greg (6. august 2007). «18th Annual Southern California Harvest Crusade with Greg Laurie Draws More Than 102,000, Aug. 3–5». *Harvest Crusades*. Besøkt 21. desember 2009. «Music lent support to the talks presented by Laurie each night at the Harvest Crusade, reinforcing the message of God's love. From raucous hip-hop and rock from multi-platinum band P.O.D. to lively pop-infused music and dance steps from tobyMac, to an audience sing-a-long with the David Crowder Band, the Christian music represented at the crusade kept audiences on their feet.»
23. ↑  «P.O.D. To Release New Album In April». *Blabbermouth*. Roadrunner Records. 2. januar 2008. Besøkt 21. desember 2009. «Spiritual rockers P.O.D. (a.k.a. Payable On Death) released their new album, "When Angels & Serpents Dance", on April 8 via INO/Columbia Records.»
24. ↑  Laughingplace.com

Eksterne lenker
---------------

* (en) Offisielt nettsted Rediger på Wikidata

* (en) P.O.D. – kategori av bilder, video eller lyd på Commons Rediger på Wikidata

* (en) P.O.D. – galleri av bilder, video eller lyd på Commons Rediger på Wikidata
* (en) P.O.D. på Apple Music Rediger på Wikidata

* (en) P.O.D. på Discogs Rediger på Wikidata

* (en) P.O.D. på MusicBrainz Rediger på Wikidata

* (en) P.O.D. på SoundCloud Rediger på Wikidata

* (en) P.O.D. på Spotify Rediger på Wikidata

* (en) P.O.D. på Songkick Rediger på Wikidata

* (en) P.O.D. på Last.fm Rediger på Wikidata

* (en) P.O.D. på Genius — sangtekster Rediger på Wikidata

* (en) P.O.D. på AllMusic Rediger på Wikidata
* (en) P.O.D. Promotions Crew: Official Street Team

| * v
* d
* r
P.O.D. |
| --- |
| 
* **Nåværende medlemmer:** **Sonny Sandoval**
* **Wuv Bernardo**
* **Traa Daniels**
* **Marcos Curiel**

* **Tidligere medlemmer:** Jason Truby
* Gabe Portillo

 |
| Studioalbum | 
* *Snuff the Punk*
* *Brown*
* *The Fundamental Elements of Southtown*
* *Satellite*
* *Payable on Death*
* *Testify*
* *When Angels & Serpents Dance*
* *Murdered Love*
* *SoCal Sessions*
* *The Awakening*
* *Circles*

 |
| Livealbum | 
* *Payable on Death Live*
* *Rhapsody Originals*

 |
| Samlealbum | 
* *Greatest Hits: The Atlantic Years*

 |
| EPer | 
* *The Warriors EP*
* *Limited Edition Bonus EP*
* *The Warriors EP, Volume 2*

 |
| Demoer | 
* *P.O.D. (demokasett)*

 |
| DVDer | 
* *Still Payin' Dues*

 |
| Singler | 
* «Southtown»
* «Rock the Party (Off the Hook)»
* «School of Hard Knocks»
* «Alive»
* «Youth of the Nation»
* «Boom»
* «Satellite»
* «Sleeping Awake»
* «Will You»
* «Change the World»
* «Goodbye for Now»
* «Lights Out»
* «Going in Blind»
* «Addicted»
* «Shine With Me»

 |
| Relaterte artikler | 
* Diskografi
* The Accident Experiment
* Living Sacrifice
* StillWell
* Daylight Division

 |

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** Munzinger **·** MusicBrainz **·** Discogs **·** AllMusic
 |